In nomine... mense februarii. Ego Broquardus de Besua, cambellarius et ego Guionetus filius eius... uendimus... magistro Stephano de Gancygneyo, phisico Diuionensi presenti et recipienti ac eius heredibus, medietatem nostram cuiustam domus cum torculari in eadem sito cum pertinenciis, appendiciis, manso et iuribus eiustem medietatis, sita apud Canabas Cabilonensis dyocesis iuxta domum Sybille, filie quondam Henrici Extruemi ex una parte et iuxta uineam capituli Eduensis chiminum per quem itur ad nemus de Canabis; item tres pecias uinearum sitas retro domum supradictam, quarum prima sita est iuxta uineam quam possidet Humbertus Falconeti ex una parte et dictum chiminum ex altera, secunda uero sita est iuxta uineam quam possidet dictus Humbertus ex una parte et iuxta uineam capituli Eduensis ex altere, et tercia uinea sita est iuxta uineas quas hinc inde possidet et tenet Humbertus supradictus; item duas pecias uinee sitas in finagio de Marcennayo quarum una sita est in loco qui dicitur es Eteles, iuxta uineam quam possidet dictus Humbertus ex una parte et iuxta uineam Milonis Dargilleres ex altera, et alia sita est ad pedem montis iuxta uineam quam dictus Humbertus possidet ex una parte, et iuxta uineam dicti Canot ex altera. A dicto magistro Stephano et suis heredibus predicta omnia et singula in dicta uenditione contenta, tenenda, possidenda pariter et habendo perpetuo pacifice et quitte pro centum et uigenti libris Uiennensium purorum et legalium nobis ab eodem Stephano iam solutis in numerata pecunia... Et tenemur et promittimus pro nobis et nostris heredibus quilibet nostrum insolidum et pro toto per stipulationem sollempnem et... Et si forte infuturum contra predicta uel aliqua predictorum aliquid in contrarium obiceremus uolumus quod nobis et nostris in omni curia et coram quocumque iudice fides et audiencia super hoc totaliter denegetur, saluis tum recto censu et recta decima rerum predictarum pro ut consuetum est persoluendum. Abrenunciantes insuper in hoc facto ex certa sciencia pro nobis et nostris successoribus prestitis iuramentis, exceptionibus doli in factum non numerate et non habite pecunie spei future numerationis et habitionis uenditionis legittime non facte, deceptionis in aliquo beneficio inintegrum restitutionis minoris pretii, iuri dicenti generalem renunciationem non ualere... In quorum omnium predictorum robur et testimonium litteris sigillum dicte curie (Burgundie) una cum sigillo uiri uenerabilis et discreti Artaudi, decani capelle ducis Dyuionensis, rogauimus et obtinuimus apponi. Actum anno et mense predictis.